ฝัวชาน

ฝัวชาน (จีน: 佛山; พินอิน: Fóshān) เป็นนครระดับจังหวัดในตอนกลางของมณฑลกวางตุ้ง สาธารณรัฐประชาชนจีน พื้นที่ทั้งหมดของจังหวัดครอบคลุมพื้นที่ 3,848 ตารางกิโลเมตร และมีประชากรในเขตเมืองประมาณ 7.2 ล้านคนในปี 2012 นครฝัวชานเป็นส่วนหนึ่งของฝั่งตะวันตกของเขตเศรษฐกิจดินดอนสามเหลี่ยมปากแม่น้ำเพิร์ล (Pearl River Delta Economic Zone) ฝัวชานถือเป็นแหล่งกำเนิดของงิ้วกวางตุ้ง ศิลปะการต่อสู้มวยหนานเฉวียน และการเชิดสิงโต เขตการปกครอง ฝัวชานเป็นนครระดับจังหวัด แบ่งเขตการปกครองออกเป็นเขตการปกครองระดับอำเภอ 5 แห่ง โดยทั้งหมดมีสถานะเป็น เขต ซึ่งได้แก่ เขตฉานเฉิง เขตหนานไห่ เขตซันฉุ่ย เขตเกาหมิง และเขตชุ่นเต๋อ และยังแบ่งย่อยลงไปอีกเป็นเขตการปกครองระดับตำบล 32 แห่ง ประกอบด้วย 11 แขวง และ 21 เมือง อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ ฝัวชาน